**Escrit per sol·licitar la nul·litat d’actuacions en fase d’instrucció** (art. 241 LOPJ)

Autor: Marcel Molina i Conte (advocat)

**Jutjat d’Instrucció núm. ....**

**de ..........**

Diligències prèvies núm. .......

**Al Jutjat d’Instrucció**

...................., advocat/da de .................. *(nom i cognoms la persona investigada)*, tal com consta acreditat a les actuacions, manifesto:

D’acord amb el que estableix l’article 241 de la Llei orgànica 6/1985, d’1 de juliol, del poder judicial, insto la nul·litat de les actuacions realitzades en aquest procediment, des del moment immediatament posterior a la resolució de data ........... .

**Al·legacions**

1. **Nul·litat de les actuacions per vulneració del principi d’igualtat de drets en el procés i del dret a un procés contradictori**

Sol·licito la nul·litat de les actuacions disposades a partir del moment immediatament posterior a la resolució de data .........., atès que aquest Jutjat ha vulnerat el principi d’igualtat de drets en el procés i el dret a un procés contradictori.

És a dir, l’òrgan instructor ha vulnerat de forma flagrant el dret a la igualtat d’armes en el procés judicial, atès que la resolució de data .......... estableix una sèrie de diligències d’investigació que cal dur a terme, entre les quals ..................... .

*(Cal tenir en compte que la simple vulneració per part del jutjat de les normes que regulen el procés no comporta automàticament la nul·litat de les actuacions, sinó que cal indicar i justificar quina indefensió concreta s’ha produït a la persona investigada.)*

Aquesta resolució, però, no ha estat notificada a la persona investigada en cap moment anterior a la data prevista per a les diligències d’investigació ordenades. Ans al contrari, la persona investigada té coneixement de la resolució que preveu totes aquestes diligències el ...................., data en què la persona investigada acudeix al Jutjat perquè li prenguin declaració assistida de lletrat.

L’únic coneixement que té la persona investigada del procediment fins al dia de la seva declaració és, doncs, la citació que aquest Jutjat li fa a través del Servei d’Actes de Comunicació. Res més. De fet, al mateix expedient, el Servei d’Actes de Comunicació indica expressament que l’únic document que s’entrega a la persona investigada és la citació per a l’acte de la declaració.

Per tant, en no haver notificat a la persona investigada la resolució esmentada ni, de retruc, la data prevista per a les diligències indicades anteriorment, el meu representat/da no ha pogut comparèixer ni defensar-se a través del seu lletrat, ja sigui formulant les preguntes corresponents o impugnant tota aquella activitat instructora que s’hagués pogut considerar antijurídica.

No ha estat així per les raons indicades, fet que suposa una clara vulneració de la tutela judicial efectiva, prevista a l’article 24 de la Constitució espanyola, en provocar una rotunda indefensió a la persona investigada. Aquesta indefensió, doncs, li impedeix defensar-se en el procediment amb igualtat d’armes i participar-hi per exercir el seu dret a un procés contradictori.

Per aquest motiu, i atès que es tracta d’un defecte processal que no és possible esmenar, a l’empara del que estableix l’article 238.3 de la Llei orgànica 6/1985, d’1 de juliol, del poder judicial, l’única solució possible és establir la nul·litat de les actuacions fins al moment immediatament posterior a la resolució de data .........., i deixar sense efecte les actuacions corresponents a les diligències següents: ...................... .

Cal deixar clar que l’incident de nul·litat d’actuacions formulat compleix els requisits legalment establerts, atès que està formulat a partir del moment immediatament posterior al coneixement de la infracció comesa per l’òrgan judicial. Per tant, no hi ha cap mala fe ni temeritat en interposar-lo.

**Sol·licito:** Que disposi la nul·litat de les actuacions des del moment immediatament posterior a la resolució de data .........., i deixi sense efecte les diligències següents: ............... .

..............., ....... de/d’................. de ..............

(*signatura*)

*Nota: l’autor ha cedit els drets d’aquest model per tal que, de forma gratuïta, una tercera persona el pugui descarregar, copiar, modificar i utilitzar sense mencionar l’autoria ni la font, tant amb caràcter professional com amb caràcter no comercial, sense limitació temporal ni territorial. No n’és permesa la traducció,* *atès que es tracta d’un model creat per al foment del català a l’àmbit del dret.*29E5MV94